Za a binciki manyan 'yan adawar Masar - BBC Hausa
Za a binciki manyan 'yan adawar Masar
27 Disamba 2012
http://www.bbc.com/hausa/news/2012/12/121227_egypt_opposition_prose.shtml
An zargi 'yan adawa da yunkurin kifar da gwamnatin Morsi
Babban mai shigar da kara na Masar ya bada umarnin gudanar da bincike kan wasu shugabannin 'yan adawar kasar game da yunkurin ganin an hanbarar da gwamnatin shugaba Muhammad Morsi.Talat Ibrahim Abdallah wanda shugaban Kasar ya nada wannan mukami a watan da ya gabata, ya sanya hannu kan wannan umarni akan wasu shugabannin 'yan adawa uku.Ciki harda Mohammed El Baradei, da tsohon sakatare janar na kungiyar Kasashen Larabawa Amr Moussa da kuma tsohon dan takarar shugabancin Kasar Hamdeen Sabahi.Shugabannin 'yan adawar uku dai, sun kafa wata gamayyar 'yan adawa da ake kira National Salvation Front, domin yiwa shugaban Kasar bore, bayanda ya baiwa kansa wasu jerin iko.Masu aiko da rahotanni dai na cewa akwai yiwuwar binciken, zai kara janyo rarrabuwar kai ne a cikin Kasar.Sai dai wannan sanarwa bata nufin cewa za a tuhumi mutanen uku a gaban kotu. Tura wannan labarin Game da aika wa
Karin bayani Shugaba Morsi ya yi jawabi ga al'ummar Masar 26 Disamba 2012 An amince da sabon kundin tsarin mulkin Masar 25 Disamba 2012 'Yan adawar Masar sun soki zabe 23 Disamba 2012 Hausa navigation